ร้านอยู่ริมถนนสาย 340 ฝั่งตรงข้ามโลตัส แบบเยื้องๆกัน ถ้ามาจากกรุงเทพ เมื่อเจอโลตัสทางซ้าย ก็เตรียมกลับรถได้เลย ที่จอดรถไม่มีนะคะ สังเกตง่ายๆ ร้านนี้รถจอดริมทางยาวเหยียดเลยค่ะ เราก็จอดรถริมทางต่อๆกันไป ได้ยินเสียงเพลงแว่วๆมาไกลๆนี่ใช่เลย ต้องใช่แน่ๆ เดินเข้ามาถึงร้านนี่ลมพัดตึง! 5555 บรรยากาศดีใช้ได้เลย มาสุพรรณค่ำๆทีไรก็แวะร้านนี้ทุกที ถูกใจความชิล อาหารและการบริการของที่นี่

ร้านนี้มีทั้งโซนในสนามหญ้า ร่มไม้ใหญ่ หรือจะนั่งใต้ตึกก็ได้ ห้องแอร์ก็มีเช่นกัน แค่เดินเข้ามา พนักงานก็เดินตามมาเลยค่ะพร้อมหนีบเมนูและหิ้วน้ำเปล่าตราโก๊ะข้าวต้มมาด้วย ^^ (มีน้ำเป็นของตัวเองด้วย) บริการรวดเร็วและเป็นกันเองดี ข้าวต้มข้าวสวยนี่สั่งปุ๊บได้ปั๊บ แต่อาหารก็ตามคิวไปนะคะ ดูจากจำนวนรถแล้วท่าทางจะสักพักเลย ฟังเพลงรอกันไปเรื่อยๆ เนื่องจากคราวนี้หิวมาก อะไรมาถึงก็จ้วงๆๆ ฟึ่บฟั่บๆ รูปที่ได้ก็ถ่ายตอนตักไปบ้างแล้ว ต้องขออภัยมา ณ ที่นี้ด้วยค่า 
เมนูที่สั่งมี กุยช่ายขาวผัดหมูกรอบเมนูโปรด กับโป๊ะแตกน้ำใส แต่ดันได้กุยช่ายขาวผัดเต้าหู้ไข่แทน แต่ก็ทานได้แค่ไม่ฟินเฉยๆ
บรรยากาศ ⭐️⭐️⭐️⭐️⭐️
ความสะอาด ⭐️⭐️⭐️⭐️⭐️
การบริการ ⭐️⭐️⭐️⭐️⭐️
รสชาติอาหาร ⭐️⭐️⭐️
คะแนนรีวิว 4 ดาวนี้ ก็จริงๆบางคนอาจบอกว่ารสชาติอาจไม่ได้เด็ดมาก แต่โดยรวมก็ลงตัวทุกอย่าง บริการดีชนะเลิศสำหรับร้านข้าวต้มนะคะ ปล.ห้องน้ำใหม่มาก ดีงามมาก